**ГОДИШЕН ДОКЛАД**

**ЗА ДЕЙНОСТТА НА**

**ОД „ ЗЕМЕДЕЛИЕ“ ПЕРНИК**

**ЗА 2024 г.**

 Областна дирекция „Земеделие“-Перник е специализирана териториална администрация към министъра на земеделието. Организационната структура и числеността на администрацията са определени с Устройствен правилник на областните дирекции „Земеделие“. През 2024 г. с ДВ бр.3 от 09.01.2024г. е извършена промяна в Устройствения правилник на Областните дирекции „Земеделие“, навсякъде министерство на земеделието е заменено с министерство на земеделието и храните, както и в числеността на някои дирекции . Числеността на администрацията не е променена и е 46 щатни бройки, разпределени в две дирекции – Дирекция „АПФСДЧР“ и Главна дирекция „Аграрно развитие“ с 6 териториални звена – Общински служби по земеделие във всяка от общините в област Перник.

ОСНОВНИ ДЕЙНОСТИ

І. Общо състояние на системите за финансово управление и контрол.

 Областна дирекция „Земеделие” – Перник е второстепенен разпоредител с бюджет към Министерство на земеделието. Има разработена Система за финансово управление и контрол, уреждаща обхвата и осъществяването на финансовото управление и контрол. Ежегодно се определят целите на администрацията в съответствие с целите на Министерство на земеделието и храните. Разработената стратегия за управление на риска, идентифицираните рискове и набелязаните мерки за неутрализиране на влиянието им осигуряват разумна увереност на ръководството за постигане целите на администрацията. Финансовото управление и контрол е цялостен процес, интегриран в дейността на администрацията, осъществяван от ръководителите на административните звена и служители. Вътрешният контрол е интегрирана рамка, включваща пет взаимосвързани елемента: контролна среда, управление на риска, контролни дейности, информация, комуникация и мониторинг.

Системата за финансово управление и контрол има за цел да осигури: законосъобразно, ефикасно и ефективно управление на публичните финанси, съответствие на финансово-счетоводната дейност с действащото законодателство , опазване на активите и информацията , предотвратяване и разкриване на финансови нарушения и грешки във функционирането на администрацията, достоверност на счетоводната информация, своевременна и надеждна информация, с оглед вземането на адекватни управленски решения, прозрачност и възможност за проследяване на решенията и действията, свързани с разходването на финансови средства.

 При извършването на самооценка на СФУК са определени силните и слабите страни във функционирането и управлението на администрацията, както и влиянието на идентифицираните рискове и предприетите действия и мерки за постигането на целите на дирекцията, дефинирани на базата на стратегическите и оперативните цели на МЗХ.

 За 2024г. има приети, обработени и изплатени суми по 1360 бр. заявления от собственици/наследници на имоти, по чл.37в,ал.3,т.2 от ЗСПЗЗ.

 Финансовият контрольор следи за правилното и законосъобразно разходване на финансовите средства и за всеки разход се изготвя контролен лист. Преди извършването на всеки разход ръководителят на съответното звено изготвя мотивиран доклад за необходимостта от извършването на даден разход, който се одобрява или не от директора.

 Управлението на риска е непрекъснат процес, който е неразделна част от управленския процес като цяло.

 Инструментите и уменията, нужни за въвеждане на процеса по управление на риска и за получаване на разумна увереност, че целите ще бъдат постигнати, трябва да се изберат в съответствие с рисковете и при оптимално разходване на средства. Необходимо е да бъдат разработени процедури за идентифицирането на тези рискове, да бъде въведена система за контрол и докладване (вътрешно и външно) на значимите рискове на съответните нива. Идентифицирани и оценени са рисковете във всички административни звена на дирекцията, в т.ч. и в териториалните звена и са отразени в съответните риск-регистри.

 Ежегодно се попълва въпросник за рисковия индекс .

Контролните дейности (наричани още контроли), се дефинират като всяко едно действие, насочено към минимизиране на риска и увеличаване на вероятността за постигане на целите и задачите на организацията. Въвеждането на контролните дейности е в зависимост от извършената оценка на риска. Допустимо е един риск да бъде ограничаван с няколко, различни по вид контролни дейности, както и обратното: една контролна дейност да въздейства върху няколко риска. Ръководството трябва да планира, организира и направлява достатъчно контролни дейности, за да получи разумна увереност, че поставените цели и задачи ще бъдат постигнати.

Контролните дейности са правилата, процедурите и действията, насочени към намаляване на рисковете за постигане на целите на организацията и допринасящи за изпълнение решенията на ръководителите. Прилаганите контролни дейности са подходящи и са ефективни по отношение на разходите. Контролните дейности се прилагат във всички функции, процеси и на всички нива в администрацията. При въвеждането на контролните дейности, ръководителят взема предвид очакваната полза от тях, както и разходите за въвеждането и прилагането им. Контролните дейности се въвеждат в процесите и системите в момента на тяхното изграждане. Последващото въвеждане на контролни дейности е по-скъпо и по-неефективно.

 За постигането на оперативните и стратегическите цели на администрацията са предприети необходимите адекватни мерки и действия за неутрализиране на идентифицираните рискове, застрашаващи неизпълнението на целите. Имаме утвърдени вътрешни правила за приемане и отчитане на сигнали за корупция и жалби на граждани, които регистрираме в деловодната система и в специален регистър. Ежегодно се изготвя анализ на постъпилите през годината жалби и резултатите от анализа служат за основа при предприемането на адекватни мерки и действия за коригиране на пропуските в работата.

 Имаме утвърдени правила за реда и начина на осъществяване на предварителен контрол върху документи и действия, свързани с цялостната дейност на дирекцията. Финансовият контрольор осъществява контрол на всички извършени разходи, след представен и одобрен доклад за извършване на разхода. Констатациите се отразяват в контролен лист. За 2024 г. има издадени общо 611 броя контролни листа, от които 418 бр. - банка и 193 бр. - каса.

 Не са делегирани правомощия на служители на ръководни длъжности, във връзка с възникването и прекратяването на служебните правоотношения, разходването на финансови средства, управление на собствеността и подписване на договори за поемане на финансови ангажименти и задължения.

 В ОД „Земеделие”- Перник няма звено за вътрешен одит и назначен вътрешен одитор. При установяване на необходимост от одитиране на даден процес или дейност, комисия от експерти извършва одит във всички административни звена и изготвя доклад . Организационната структура и числеността на администрацията са определени с устройствен правилник на областните дирекции „Земеделие”.

 Съгласно действащият устройствен правилник, числеността на администрацията е 46 щатни бройки, разпределени в две дирекции – Дирекция „АПФСДЧР” и Главна дирекция „Аграрно развитие” и 6 териториални звена – Общински служби по земеделие в общините от област Перник.

Усилията ни са насочени към непрекъснато подобряване на процеса по предоставяне на административни услуги на гражданите. Всички утвърдени вътрешни правила, стратегии, инструкции, целите на администрацията, както и различни отчети са поместени на интернет страницата на дирекцията.

 През 2024 г. контролните дейности в ОД „Земеделие” - Перник са адекватни, функционират ефективно и допринасят за доброто финансово управление и контрол. Не се допуска неправомерно и незаконосъобразно разходване на публични финанси, както и нарушение на финансовата дисциплина. Извършването на всеки разход и поемане на задължение е мотивирано и одобрено от директора на дирекцията. Имаме и приети вътрешни правила за провеждане на процедури по възлагане на обществени поръчки в съответствие с разпоредбите на ЗОП. През 2024 г. не са провеждани процедури по реда на ЗОП.

ІІ. Области на финансовото управление и контрол, в които са предприети действия, насочени към развитие и подобрение.

 През 2024 г. всички действия бяха насочени към детайлно и прецизно приоритизиране на разходите. Предвид ограничеността на бюджета и неговите параметри са извършвани разходи само за крайно наложителни дейности. Възнагражденията на служителите са увеличавани съобразно предоставения бюджет, изпълнението на разпоредбите на Постановление № 79 на Министерския съвет от 2024 г. за преодоляване на диспропорции във възнагражденията на персонала в бюджетните организации, включително за увеличаване на възнагражденията на персонала. Предоставянето на допълнителни възнаграждения за постигнати резултати е от реализирана икономия от отпуск поради временна нетрудоспособност и отпуск по майчинство. Всички плащания са в рамките на утвърдените параметри на бюджета при стриктното спазване на финансова дисциплина.

ІІІ. Източници на информацията, използвана за изготвянето на доклада.

 През 2024 г. не са извършвани проверки на Сметната палата, АДФИ и др. контролни органи, в т. число и от дирекция „Вътрешен одит“ на министерство на земеделието и храните. Източниците за изготвяне на доклада са: отчети и доклади от административните звена, утвърдената система за финансово управление и контрол, утвърдената стратегия за управление на риска, и др. вътрешни документи, утвърдената от МЗХ счетоводна политика, и предприетите действия от ОД“Земеделие“ Перник

 В резултата на извършената самооценка се констатира, че състоянието на финансовото управление и контрол в Областна дирекция „Земеделие” - Перник през 2024 г. е добро.

**ДОСТЪП ДО ОБЩЕСТВЕНА ИНФОРМАЦИЯ**

В Областна дирекция „Земеделие” –Перник, със Заповед № РД-04-268/05.10.2021г. са утвърдени нови вътрешни правила за предоставяне на достъп до обществена информация и регистър на постъпилите заявления.

 Същите са публикувани на електронната страница на администрацията, както и бланката на самото заявление.

Заявленията за достъп до обществена информация се подават в деловодството на Областна дирекция „Земеделие” – Перник, в общинските служби по земеделие, по електронната поща, по ССЕВ/система за сигурно електронно връчване/ както и с писмо.

Достъпът до обществена информация се предоставя след заплащане на съответните разходи, съгласно Заповед № ЗМФ-1471от 29 ноември 2011г. Дължимите такси се заплащат по банков път. Право на достъп до обществена информация има всяко лице, отговарящо на изискванията на чл. 4 от ЗДОИ /Закон за достъп до обществена информация/. Когато в заявлението не се съдържат изискуемите реквизити, то се оставя без разглеждане и компетентните служители уведомяват писмено заявителя. Срокът за разглеждане на заявленията е 14-дневен, считано от датата на регистрация на заявлението в създадения в администрацията регистър. Срокът може да бъде удължен при наличието на обстоятелства и по ред , предвидени в чл. 29, 30, 31 от ЗДОИ.

Във всички случаи по всяко постъпило заявление, ръководителят на администрацията се произнася с решение, което подлежи на съдебен контрол, съгласно разпоредбите на чл.42, ал.1 от ЗДОИ. През 2024 г. в Областна дирекция „Земеделие” има регистрирани два броя заявления за достъп до обществена информация, по които е предоставен пълен достъп до исканата информация . Изготвен е годишен отчет по Закона за достъп до обществена информация и е публикуван на електронната страница на дирекцията.

**ИЗПЪЛНЕНИЕ НА МЕРКИТЕ ОТ УТВЪРДЕНИЯ АНТИКОРУПЦИОНЕН ПЛАН В СИСТЕМАТА НА МИНИСТЕРСТВО НА ЗЕМЕДЕЛИЕТО И ХРАНИТЕ ПРЕЗ 2024 г.**

Във връзка с изпълнение на съответните точки от мерките от антикорупционния план, през 2024 г. в ОД „Земеделие“ – Перник беше извършено следното:

* При извършването на проверките на земите от ДПФ, заедно с представители на съответната общинска служба, присъства и служител от дирекцията. За годината са извършени проверки двукратно – м. май и м. ноември, съгласно утвърдени указания за извършване на проверките, одобрени със Заповед № РД46-13/31.01.2023г. на министъра на земеделието. С новите указания са въведени нови контролни механизми, с които се цели да се даде увереност, че проверките отразяват реалното състояние и ползване на имотите от ДПФ. Експерт от ОДЗ участва в комисията в ОСЗ Земен, гл.директор ГДАР-председател на комисията в ОСЗ Ковачевци,
* Констатирано неправомерно ползване на имот и издадена заповед за изземване № РД-04-113/31.05.2024г. и заплатен трикратен размер
* При извършването на специализирани теренни проверки, служителите от общинските служби, участващи в екипите, извършват проверки на територията на други общини. Съгласно Заповед № РД09-965/12.09.2024г. на Министъра на земеделието и храните за област Перник саопределени 755 броя физически блокове за извършване на специализирани теренни проверки, както следва- община Перник – 289 бр. ФБл; община Брезник- 187 бр. ФБл; община Земен-77 бр. ФБл; община Трън -61 бр. ФБл; община Радомир- 83 ФБл; община Ковачевци- 58 бр. ФБл. От посочените 755бр. ФБл, подлежащи на теренна проверка, 51 бр. ФБл от тях проверката е извършена с безпилотно летателно средство- дрон. Констатациите от проверките са обективирани в протоколи, които са отразени в СИЗП.
* Със заповед на директора са извършени промени в съставът на комисиите по чл.33, ал.6 от ЗСПЗЗ, има промени в съставите на служителите, определени със заповед по чл. 60а от ППЗСПЗЗ в ОСЗ- Трън, ОСЗ -Ковачевци, ОСЗ -Перник, ОСЗ- Земен, ОСЗ-Радомир;
* Ежедневно се приемат граждани за консултации, разясняват се промените в нормативната база в рамките на работното време на дирекцията; Експертите и ръководителите на административните звена отговарят на всички въпроси и питания на земеделските стопани и гражданите, както и на въпроси изпратени по ел.поща.
* В посочения период е проведено едно проучване на удовлетвореността на потребителите на административни услуги, като годишния доклад е публикуван на сайта на ОДЗ в законоустановения срок 01.04. 2024г.

**АДМИНИСТРАТИВНИ УСЛУГИ**

През отчетната 2024 година в шестте общински служби по земеделие на територията на област Перник, са извършени следните административни услуги:

|  |  |
| --- | --- |
| **Наименование на** | **Брой извършени** |
|  **административната услуга** | **административни** |
|   | **услуги** |
|  |  |
| 1. Изготвяне на скица на имот -КККР | 4182 |
| 2. Издадени преписи от решения за възстановяване на зем. земи и гори | 1735 |
| 4. Разрешение за бракуване на трайни насаждения | 0 |
| 5. Промяна предназначението на земеделски земи –Брой решения | 56 |
| 6. Регистрирани земеделски стопани | 1225 |
| 7. Регистрирани договори за наем/аренда  | 42990 |
|  в общинските служби по земеделие  |
| ДИРЕКТНИ ПЛАЩАНИЯ Кампания 2024г. | 1177 |
| 8. Подадени заявления, брой | 1177 |
| 9. Парцели, брой – обща площ | 50899,62 ха |
| 10. Теренни проверки на физически блокове, брой  | 755 |
| ПРОЦЕДУРИ ПО 37в от ЗСПЗЗ | 155 |
| 11. Доброволни споразумения - брой | 155 |
| 12. Служебни разпределения - брой | 0 |
| 13. Издадени заповеди - брой. | 155 |
| ПРОЦЕДУРИ ПО 37ж от ЗСПЗЗ | 52 |
| 14.Доброволни споразумения- брой | 52 |
| 15. Заповеди по чл.37ж-брой | 52 |
| 16. Проведени търгове - брой | 3 |
| 17. Сключени договори - брой | 2 |
| 18. РЕГИСТРИРАНА ЗЕМЕДЕЛСКА И ГОРСКА ТЕХНИКА - брой | 563 |
| ГТП | 2206 |
| Идентификация | 594 |
| 20. СИУЗС – брой стопанства | 39 |

**АГРАРНА ХАРАКТЕРИСТИКА НА ОБЛАСТ ПЕРНИК**

Пернишка област е разположена в Западната част на България на територия от 2390,5 кв.км. ( 2,15% от площта на България) и е една от 28-те области в страната. Границите ѝ са: на север от [Завало-Вискярската планина](https://bg.wikipedia.org/w/index.php?title=%D0%97%D0%B0%D0%B2%D0%B0%D0%BB%D0%BE%D0%B2%D0%B8%D1%81%D0%BA%D1%8F%D1%80%D1%81%D0%BA%D0%B0_%D0%BF%D0%BB%D0%B0%D0%BD%D0%B8%D0%BD%D0%B0&action=edit&redlink=1), на североизток – от [Люлин](https://bg.wikipedia.org/wiki/%D0%9B%D1%8E%D0%BB%D0%B8%D0%BD_%28%D0%BF%D0%BB%D0%B0%D0%BD%D0%B8%D0%BD%D0%B0%29), на югоизток – от [Витоша](https://bg.wikipedia.org/wiki/%D0%92%D0%B8%D1%82%D0%BE%D1%88%D0%B0), на юг – [Конявската планина](https://bg.wikipedia.org/wiki/%D0%9A%D0%BE%D0%BD%D1%8F%D0%B2%D1%81%D0%BA%D0%B0_%D0%BF%D0%BB%D0%B0%D0%BD%D0%B8%D0%BD%D0%B0). Тази площ, обградена с планински вериги с височина, варираща между 1000 и 2300 m, е естествено разпокъсана от [Верило-Руйската планинска верига](https://bg.wikipedia.org/w/index.php?title=%D0%92%D0%B5%D1%80%D0%B8%D0%BB%D0%BE-%D0%A0%D1%83%D0%B9%D1%81%D0%BA%D0%B0_%D0%BF%D0%BB%D0%B0%D0%BD%D0%B8%D0%BD%D1%81%D0%BA%D0%B0_%D0%B2%D0%B5%D1%80%D0%B8%D0%B3%D0%B0&action=edit&redlink=1). В този насечен планински релеф са включени Пернишко-Брезнишката, Радомирската и Земенската котловини, пресичани от река [Струма](https://bg.wikipedia.org/wiki/%D0%A1%D1%82%D1%80%D1%83%D0%BC%D0%B0) и от най-горните ѝ пълноводни притоци. Котловините са отделени помежду си от трудно проходимите проломи, издълбани от [Владайска река](https://bg.wikipedia.org/wiki/%D0%92%D0%BB%D0%B0%D0%B4%D0%B0%D0%B9%D1%81%D0%BA%D0%B0_%D1%80%D0%B5%D0%BA%D0%B0), Струма и река [Ябланица](https://bg.wikipedia.org/wiki/%D0%AF%D0%B1%D0%BB%D0%B0%D0%BD%D0%B8%D1%86%D0%B0_%28%D1%80%D0%B5%D0%BA%D0%B0%29) /десен приток на река Ерма/.

Почти изцяло територията на Пернишка област попада в умереноконтиненталната подобласт на Европейско континенталната климатична област. Радомирското, Брезнишкото, Пернишкото и Знеполе спадат към климатичния район на високите полета на Западна и Средна България.В районите в близост до планините Витоша, Люлин, Голо Бърдо и Любаш / Рударци, Кладница, Студена и Перник/, климатът е по-влажен и се характеризира по-големи количества валежи. Преобладаващите почвени типове са: канелените-горски, чернозем-смолниците, хумусно-карбонатните (рендзини), кафявите-горски, алувиално-ливадните и делувиално ливадните почви.

На територията на областта има следните защитени зони:

* Природен парк Витоша
* Резерват „Острица”
* Защитени местности – „Белите кладенци” с.Кралев дол, община Перник, „Чокльово блато” с.Байкалско, община Радомир-естествени еуторфни езера с растителност от типа Magnopotamion – Hydrocharition, „Лялинци” с.Лялинци, община Трън - находище на панчичево секирче, „Голо бърдо” гр.Перник, гр.Радомир - находище на муховидна пчелица, „Янковец”, с. Житуша община Радомир-находище на див божур и вековна дъбова гора, Ждрелото на река Ерма - с.Ломница община Трън.
* В екологична мрежа Натура 2000 са включени землищата на с. Ребро и с. Ноевци, община Брезник, планината Руй в община Трън, с. Мещица в община Перник.

Използваната земеделска площ в област Перник, заявена за подпомагане в кампания директни плащания 2024г. е **50899,62** ха. и подадени 1177 броя заявления.

През 2024г. на територията на област Перник няма констатирани нарушения на забраната за разораване, преобразуване на имоти с начин на трайно ползване – пасища,мери и ливади, включени в обхвата на специализирания слой „Постоянно затревени площи“, одобрен със Заповед № РД 09-200/01.03.2024г. на министъра на земеделието и храните.

Със Заповед № РД09-220/08.03.2024г. е одобрен окончателния специализиран слой „Физически блокове“.

В срока от 05.02-16.02.2024г. земеделските стопани имаха възможност да подават възражения по обхвата на специализираните слоеве , „Постоянно затревени площи“ и „Физически блокове“. Подадени са 323 броя възражения.

Със заповед № РД-04-39/19.02.2024г. на директора на ОД „Земеделие“ –Перник са назначени експертни комисии в общините от област Перник за извършване на обследване на площите със земеделски култури.

 Ежегодно през месеците от март до юни включително се провежда обследване на есенните посеви. През месец май-юни обследването е върху цялата площ, а през останалите месеци – на 10%-ова извадка от общата площ, засята с есенни култури.

 В изпълнение на писмо № 9166-15/16.02.2024г. на Заместник - министъра на земеделието и храните в периода 25 - 29.03.2024 г. – първи етап на територията на област Перник се извърши за стопанската 2023/2024 година обследване върху 10% от площите, засети с есенни култури. В периода от 22 април до 26 април 2024г. – Втори етап – извадково обследване за 10 % от площите. В периода от 27 май до 31 май 2024г. – Трети етап – се извърши 100% обследване на площите засети с есенници и се определи прогнозните средни добиви, съотнесени към целия размер на засетите площи с пшеница и ечемик в област Перник. В периода 7-10 дни преди жътва, но не по-късно от 25 юни се извърши извадково обследване за състоянието на есенниците и установяването на средните добиви и очаквано производство. Бяха обследвани 14145 дка пшеница и 1040 дка ечемик. Обследването в шестте общини на областта се осъществи от експертни комисии, в състава на които участваха експерти от ОД „Земеделие”, общинските служби по земеделие и представители на регионалните звена на НССЗ, БАБХ и ИАПЗР.

 При настъпването на лоши метеорологични условия в областта и създаване на предпоставки за настъпване на форсмажорни обстоятелства се работи в тясна връзка с областния управител и кметовете на общини. Създадени са условия да бъдат своевременно информирани земеделските стопани за възможността да подават заявления за обследване на засегнатите площи за установяване степента на нанесените щети,вследствие от неблагоприятни климатични събития, в десет дневен срок от настъпване на събитието в съответната ОСЗ по местонахождението на имотите, вкл. и за 100% пропаднали площи. За събития, свързани с унищожаване на селскостопански животни – епидемии, наводнения и др., на сайта на ОД „Земеделие“ – Перник и на информационните табла на дирекцията и ОСЗ, на земеделските стопани е предоставена информация къде се подават заявления за подпомагане и какви са начините за подпомагане.

 В следствие на продължителните , проливни дъждове и падналата градушка на територията на община Трън, бяха подадени 16 бр. заявления от земеделски стопани за нанесени щети. Назначените комисии са извършили оглед на всички засегнати площи и са издадени 4бр. констативни протоколи за 100% пропаднали площи/ сливи и мека пшеница/ и 20 бр. обикновени протоколи /царевица за зърно, слънчоглед, пшеница, люцерна, картофи/.

 Със заповед № РД09-1148/04.11.2024г. на министъра на земеделието и храните са утвърдени нови образци на констативни протоколи, както и методика за извършване на обследването на площи засегнати от неблагоприятни климатични събития.

**През стопанската 2023/2024 година в област Перник са засeти и реколтирани следните земеделски култури**

* Пшеница – засети площи общо за областта – 14145 ха, реколтирани площи 14096,8 ха получена продукция – 58589 тона, със среден добив за областта от 416, кг/дка; Засети площи по общини:
* Ечемик есенен– засети площи общо за областта – 1164,7 ха, реколтирани 1164,7 ха, произведена продукция – 4419,8 тона , със среден добив за областта от 379,5 кг/дка; Пролетен ечемик- засети площи- 102,1 ха, реколтирани площи-102,1 ха, производство-307,2 тона, среден добив за областта-300,9 кг./дка

 Ръж – засети площи в 18 ха, реколтирани площи 18 ха, получена продукция – 43,7 тона, със среден добив от 242,8 кг/ дка;

* Тритикале – засети площи 80 ха реколтирани площи 80 ха, получена продукция – 66 тона , със среден добив 206,3 кг/ дка;
* Царевица за зърно – засети площи общо за областта 5963,7 ха, реколтирани 5963,7 същите площи и производство от 14526,9 тона, със среден добив за областта от 243,6 кг/дка;
* Маслодаен слънчоглед – засети площи общо за областта 10515,3 ха, реколтирани 10515,3 ха, производство 11209,1 тона, със среден добив за областта от 106,6 кг/дка;
* Маслодайна рапица – засети площи общо за областта 454,8 ха, реколтирани площи – 454,8 ха, получена продукция – 1304,3 тона, среден добив за областта – 286,8 кг/дка;
* Картофи - засадени площи 432,1 ха, реколтирани площи – 432,1 ха, получена продукция – 11324,3 тона, среден добив за областта – 2620,8 кг/ дка .
* Зеле- засадени площи -2,3 ха , реколтирани площи- 2,3 ха, получена продукция- 42,4 тона, среден добив за областта – 1843,5кг/дка
* Пипер на открито- засадени площи – 0,2 ха, реколтирани площи – 0,2ха, произведена продукция- 0,7 тона, среден добив- 100 кг/дка
* Домати на открито- засадени площи – 0,1ха , реколтирани площи – 0,1ха, произведена продукция- 0,7 тона, среден добив- 700кг/дка
* Домати в оранжерии- засадени площи -1,8ха , реколтирани площи – 1,8 ха , получена продукция- 155 тона , среден добив- 8611кг/дка
* Краставици в оранжерии- засадени площи – 1 ха , реколтирани площи- 1 ха, получена продукция- 118 тона, 11800кг/дка
* Ябълки- засадени площи- 71,6 ха, реколтирани площи – 71,6 ха, получена продукция- 435,6 тона, среден добив 608,4 кг/дка
* Круши- засадени площи- 4,9 ха, реколтирани площи – 4,9ха, получена продукция- 20,7 тона, среден добив-422,4 кг./дка
* Сливи- засадени площи- 63,3ха, реколтирани площи- 57,8 ха, произведена продукция- 472,5 тона, среден добив- 817,5 кг/дка; от нереколтираните площи-5,5ха- пропаднали в следствие на неблагоприятни климатични събития
* Вишни -засадени площи- 15ха, реколтирани площи- 15ха, произведена продукция- 23,2 тона, среден добив- 154,7 кг/дка
* Череши- засадени площи- 52,6 ха, реколтирани площи- 52,6 ха, произведена продукция- 109,3 тона; среден добив за областта-207,8 кг/дка
* Орехи- засадени площи- 17,7ха , реколтирани площи- 16,7 ха, получена продукция- 18,8 тона, среден добив 112,6 кг/дка; не реколтирани площи – 1 ха
* Ягоди- засадени площи – 1,1 ха, реколтирани площи – 1,1 ха, произведена продукция- 5,3 тона, среден добив- 481,8кг/дка
* Малини – засадени площи 0,2ха, реколтирани площи -0,1 ха, получена продукция- 0,3тона, среден добив -300 кг/дка
* Лавандула- засадени площи 4,2 ха, реколтирани площи- 4,2 ха, производство-7 тона, среден добив 166,7 кг/дка

**Засети площи с есенници през есента на 2024г.**

Пшеница- засети площи – 13430 ха

Ечемик – засети площи – 1234 ха

Ръж – засети площи – 10 ха

Тритикале- засети площи – 40 ха

Маслодайна рапица- засети площи – 435 ха

Ежеседмично се събира, обработва и представя в МЗХ оперативна информация в областта на растениевъдството, необходима за изготвяне на анализи и прогнози при определяне на аграрната политика и вземане на управленски решения; изготвят отчети, анализи и доклади за състоянието на земеделието на територията на областта.

Във връзка със закриването на Националната служба по зърното /ДВ бр. 57 от 28.07.2015 г./, към ОД „Земеделие“ – Перник се прехвърлиха дейностите, свързани с прилагане разпоредбите на ЗПООПЕС. През годината са проверени за достоверност на подадените данни 7 земеделски стопани и 15 обекти за съхранение на зърно.

 Експерти от дирекцията събират представителни проби за изготвяне на анализ и оценка на качествените показатели на добитата реколта от основни култури в областта като пшеница, ечемик, царевица и слънчоглед. За 2024 г. са взети общо 34 проби, в т. ч. от пшеница- 16, ечемик-6, слънчоглед-6 и царевица за зърно-6 и са изпратени в специализираната лаборатория в София. Изготвените оценки за качеството на зърното служат за вземането на управленски решения свързани със зърнения баланс на страната и подпомагат дейността на зърнопроизводители, зърнопреработватели, търговци на зърно и браншови организации.

 Към ОД „Земеделие“ през месец юли 2019 г. се създаде Областен консултативен съвет по плодове и зеленчуци. Целта на създаването му е да бъде посредник между земеделските стопани от региона и МЗХ. По време на дискусиите се излъчват конструктивни предложения за бъдеща промяна на нормативни актове и за подобряване на състоянието и организацията на сектора „Плодове и зеленчуци“.

 На територията на област Перник още от м. септември 2015 г. се създаде областен консултативен съвет по животновъдство, с представители от всички общини.

 През 2024г. няма проведени заседания на двата областни консултативни съвети.

**Основни направления и тенденции в растениевъдството**

 В областта има възможности и перспективи за развитие биологичното земеделие, животновъдство и пчеларство. Биологичното земеделие е съвкупна система за управление на земеделието и производството на храни, в която се съчетават най-добрите практики по отношение опазването на околната среда, поддържа се висока степен на биологично разнообразие, опазват се природните ресурси, прилагат се високи стандарти за хуманно отношение към животните и методи на производство, съобразени с предпочитанията на голяма част от потребителите към продукти, произведени чрез използване на естествени вещества и процеси. Биологичното земеделие е сектор на селското стопанство, с акцент в Общата селскостопанска политика на ЕС за периода 2023-2027г. и Стратегическият план за развитие на земеделието и селските райони 2023-2027г. То оказва съществен принос за опазването на природните ресурси, за запазване на биоразнообразието и хуманното отношение към животните, за устойчивото развитие на стопанството, както и за развитието на селските райони.

 Реформираната ОСП има за цел:

* да се осигури по-целенасочена подкрепа на малките земеделски стопанства
* да се повиши приносът на селското стопанство за постигането на целите на ЕС в областта на околната среда и климата
* да се позволи по-голяма гъвкавост на държавите членки за адаптиране на мерките към местните условия

 Основните аспекти на политиката са:

* нова екологосъобразна архитектура въз основа на екологични условия, които трябва да бъдат изпълнени от земеделските стопани, и допълнителни доброволни мерки
* по-целенасочени директни плащания и интервенции за развитие на селските райони, като и двете са предмет на стратегическо планиране
* основан на качеството на изпълнението подход, за който е характерно, че държавите членки трябва да докладват ежегодно за своите постижения

**Животновъдство**

Съвременното екологосъобразно земеделие и животновъдство трябва да бъде насочено към достигане на потенциално възможните за даден регион добиви с високи екологични стойности на продукцията, чрез подходяща агротехника, подходящи за даден район сортове и породи животни. Регистъра на животните и животновъдните обекти се създава и поддържа от БАБХ.

За настъпилите бедствия и аварии и предизвиканите от тях поражения в аграрния отрасъл през 2024 г.

на територията на област Перник

През 2024 г. на територията на област Перник има възникнали 4 бр. пожари в сухи треви, храсти и горски фонд, както и 1 бр. пожар с нанесени щети на земеделска техника-зърнокомбайн в с.Селищен дол, община Перник, съгласно предоставените ежемесечни справки от Регионална дирекция „Пожарна безопасност и защита на населението „ - Перник.

 През 2024 година, както и предходните години, в изпълнение на изискванията, регламентирани в Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделските земи, със заповед № РД-04-105/27.05.2024г. на директора на ОД „Земеделие“ е обявен пожароопасен сезон. Издаването на заповед се налага поради повишаване на опасността от възникване на пожари в земеделските земи и с цел подобряване на превантивната дейност и намаляване до минимум на вредните последствия и щетите от тях.

 Заповедта е изпратена на областния управител, кметовете на общини, директора на РДПБЗН - Перник, началниците на РСПБЗН и е качена на електронната страница на дирекцията и на информационните табла на ОДЗ и ОСЗ.

 Поради регистрираните високи температури и продължителния период на засушаване, в месеците юни, юли и август, се създаде изключително сложна обстановка в цялата страна. С цел превенция и предотвратяване възникването на пожари в земеделски земи, бе издадена Заповед № РД-09-793/17.07.2024г. на Министъра на земеделието и храните, с която се забранява извършването на някои агротехнически мероприятия, като косене на тревата, машинно почистване/мулчиране/, включително почистване на храсти, през периода от 18.07. 2024г. до18.08. 2024г.

 В следствие на създалата се пожароопасна обстановка и възникналите множество пожари в страната, със Заповед № РД09-798/18.07.2024г. на Министъра на земеделието и храните се създадоха временни експертни комисии на територията на общините от област Перник, които да извършват проверка на място за установяване на щети от пожари на площи със земеделски култури, включително унищожена продукция и погинали селскостопански животни. След подаване на заявление от засегнатите земеделски стопани, експертните комисии следваше да извършат проверка на място, да изготвят констативен протокол, по образец и съгласно утвърдена от Министъра на земеделието и храните методика.

 На 23.07.2024г. в землището на с.Велковци, община Брезник е възникнал пожар в земеделски земи, като засегнати са 30дка стърнище.

 На 24.07.2024г. в землището на с.Бусинци, община Трън е възникнал пожар в земеделски земи, като засегнати са 20 дка сухи треви и храсти и 20 дка смесени гори. Временната експертна комисия, сезирана с писмо на ОДМВР Перник е извършила проверка на място и констатациите са обективирани в протокол. Ползвателите, респ.собствениците на засегнатите имоти не са подали заявление за издаване на констативен протокол.

 На 26.08.2024г. в землището на с.Мещица, община Перник е възникнал пожар в земеделски земи, като са засегнати 32 дка стърнище.

 На 26.08.2024г. в землището на с.Вискяр, община Перник е възникнал пожар в сухи треви, който обхваща и горски фонд, общо засегнати са 500 дка. В гасенето на пожара се включиха и земеделски стопани със собствена техника за оказване на помощ на екипите на РСПБЗН Перник.

 На 25.09.2024г.в землището на с.Селищен дол, община Перник в следствие на неустановени причини е възникнал пожар на земеделска техника – зърнокомбайн.

 В следствие на продължителните , проливни дъждове и падналата градушка на територията на община Трън, бяха подадени 16 бр. заявления от земеделски стопани за нанесени щети. Назначените експертни комисии са извършили оглед на всички засегнати площи и са издадени 4бр. констативни протоколи за 100% пропаднали площи/ сливи и мека пшеница/ и 20 бр. обикновени протоколи /царевица за зърно, слънчоглед, пшеница, люцерна, картофи/.

 Относно анализ на риска – за 2025 година - очаквано биха могли да възникнат кризисни ситуации при обилни валежи / дъжд или сняг/, които да засегнат земеделски земи, разположени в близост до непочистени отводнителни съоръжения, или площи, предразположени към оводняване, като такива има в общините Перник, Радомир и Трън. Съществува макар и минимална опасност от преливане на реки, язовири и микроязовири. В условия без снежна покривка и при ниски зимни температури е възможно неблагоприятно влияние – измръзване, върху развитието на посевите с есенно – зимни култури, при много ниски температури от порядъка на от -10 до -20 градуса по целзий и задържането им в посочените нива за продължителен период от време.

 През летния сезон при високи температури, задържането им в границите 30-40 градуса по Целзий за продължителен период и липса на валежи е възможно възникването на усложнена пожароопасна обстановка.

 При настъпването на неблагоприятни метеорологични условия в областта и създаване на предпоставки за форсмажорни обстоятелства, се работи в тясна връзка с областния управител, кметовете на общини и териториалното поделение на „Напоителни системи“ ЕАД, като веднага се задейства областния план за защита при бедствия и се свиква областният съвет за намаляване на риска от бедствия, в състава на който е включен директорът на ОДЗ - Перник.

 От страна на ОД „Земеделие“ – Перник са създадени условия да бъдат своевременно информирани земеделските стопани за възможността в десетдневен срок от настъпване на неблагоприятното климатично събитие, да подават заявления за обследване на засегнатите площи за установяване степента на нанесените щети. Заявленията могат да бъдат подадени в съответната ОСЗ по местонахождението на имотите или в ОДЗ, вкл. и за 100% пропаднали площи, както и за събития, свързани с унищожаване на селскостопански животни – епидемии, наводнения и др. На сайта на ОД „Земеделие“ – Перник и на информационните табла на дирекцията и ОСЗ, на земеделските стопани се предоставя съответната информация .

**КАМПАНИЯ ДИРЕКТНИ ПЛАЩАНИЯ – 2024 г.**

В периода март - юли 2024 г. най-важната задача за Областна дирекция „Земеделие“ и общинските служби към нея беше регистрацията на заявленията за подпомагане на земеделските стопани в системата ИСАК /Интегрирана система за администриране и контрол/. През 2023г. изцяло беше променена нормативната база, свързана с директните плащания, предвид новата ОСП, Стратегическия план и новия програмен период. Обнародвана е нова **Наредба № 3 от 10 март 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции; Наредба №4 от 30 март 2023г. за условията и реда за подаване на заявления за подпомагане по интервенции за подпомагане на площ и животни.** Съществени изменения са направени в Наредба №105/2006г. за условията и реда за създаване, поддържане, достъп и ползване на Интегрираната система за администриране и контрол. Кампанията по подаване на заявления за подпомагане –Директни плащания 2024г. беше удължена до м.юли. Подадени са 1177 бр. заявления от земеделски стопани. Общата площ, заявена за подпомагане, на територията на област Перник, е 50 899,62 ха. /по данни от МЗХ/

Дейността на общинските служби по земеделие на територията на областта бе изцяло подчинена на указанията, давани от ОД „Земеделие” във връзка с поставените от МЗХ задачи. Периода бе много напрегнат, но особено голямо значение беше отделено на работата със земеделските стопани във връзка с тяхното информационно обслужване, регистрацията в ИСАК и подаването на заявленията за подпомагане по интервенциите за директни плащания.

**Община Физ. лица Юрид. лица Общо Площ/ха/**

|  |  |  |  |  |
| --- | --- | --- | --- | --- |
| Брезник | 204 | 35 | 239 | 11136,44 |
| Земен | 60 | 6 | 66 | 1566,66 |
| Ковачевци | 36 | 7 | 43 | 1816,7 |
| Перник | 378 | 63 | 441 | 16634,34 |
| Радомир | 208 | 36 | 244 | 14485,49 |
| Трън | 121 | 23 | 144 | 5259,99 |
| **общо** | **1007** | **170** | **1177** | **50899,62** |

Публикува се актуална информация на електронната страница на дирекцията. Уведомяват се своевременно земеделските стопани за сроковете за пререгистрация по Наредба №3/1999г., за подаването на заявленията за подпомагане и други важни кампании, за създаването на масиви за ползване по чл. 37в и по чл. 37ж от ЗСПЗЗ и др. Ежеседмично на електронните медии и местната преса се подава оперативна информация относно хода на отделните кампании в растениевъдството, както и актуална информация за различни дейности, осъществявани от ОД”Земеделие” Перник.

**Държавни помощи**

Схемата „Помощ под формата на отстъпка от стойността на акциза върху газьола използван в първичното селскостопанско производство” е насочена към подпомагане на земеделските стопани, регистрирани по реда на Закона за подпомагане на земеделските производители, и цели създаване на облекчени условия за използваното от тях гориво при производството на първична селскостопанска продукция.

В периода от 15.04-19.04.2024г., беше дадена възможност на земеделските стопани да внесат корекции по подадени заявления по схемата „Помощ под формата на отстъпка от стойността на акциза върху газьола използван в първичното селскостопанско производство”, при констатирани несъответствия по подадените документи. Корекция беше направена на 52бр. заявления, съгласно предоставен от МЗХ списък.

 Със Заповед № РД 09-880/12.08.2024 г. министърът на земеделието и храните, определи срок, от 02.09.2024 г. до 26.09.2024 г., за прием на заявления по схема за държавна помощ, „Помощ под формата на отстъпка от стойността на акциза върху газьола, използван в първичното селскостопанско производство“. За област Перник са подали заявления 270 земеделски стопани, от които

Брезник- 58

Земен- 3

Ковачевци-9 и 1 невалидно

Перник- 94

Радомир-70

Трън-36

Общо брой: 270 бр. заявления

В срока от 20.03-09.04.2024г., земеделските стопани можеха да подават заявления по схемата „Помощ в подкрепа на ликвидността на земеделските стопани за преодоляване на негативното икономическо въздействие на руската агресия срещу Украйна“. За област Перник бяха подадени 887 бр. заявления от земеделски стопани,както следва:

Земен- 52

Брезник-176

Ковачевци-51

Перник-294

Трън- 106

Радомир- 208

**ПОЗЕМЛЕНИ ОТНОШЕНИЯ**

През 2024 г. в повечето общински служби по земеделие се извършват дейностите по издаване на скици за землищата с влезли в сила КККР и други услуги, предлагани от СГКК, което допълнително натоварва служителите, наред с изпълнението на основните им функции и задължения, произтичащи от устройствения правилник.

**Дейности във връзка с възстановяване на земеделски земи, гори и земи в горските територии, по реда на ЗСПЗЗ и ЗВСГЗГФ**

Все още общинските служби по земеделие изпълняват задълженията си като органи по поземлена собственост, произтичащи от нормативната уредба. Постановените решения по реда на ЗСПЗЗ са общо 94 бр.

**Дейности за създаване на масиви за ползване по реда на чл. 37в и чл. 37ж от ЗСПЗЗ**

През 2024 година общинските служби по земеделие са регистрирали **37971** бр. договори както следва:

Брезник – 6146 бр. договори

Земен – 2481 бр. договори

Ковачевци- 1990 бр. договори

Перник – 9745 бр. договори

Радомир – 13314 бр. договори

Трън – 4295 бр. договори

По реда на чл.37в, ал.4 от ЗСПЗЗ за стопанската 2024/2025г. са издадени 154 заповеди за доброволни споразумения.

За създаване на масиви за ползване с начин на трайно ползване „ПМЛ“, за животновъдите в областта, през 2024 г. са издадени 57 бр. заповеди, за споразумения по реда на чл.37ж от ЗСПЗЗ.

**ДЕЙНОСТИ ПО ЗАКОНА ЗА ОПАЗВАНЕ НА ЗЕМЕДЕЛСКИТЕ ЗЕМИ**

За 2024г. са издадени са 98 бр. актове за категоризация на земеделска земя при промяна на предназначението й.

Комисията по чл. 17, ал. 1,т. 1 от ЗОЗЗ е постановила 56 бр. решения за промяна на земеделска земя за неземеделски нужди. Проведени са 7 заседания на комисията по чл.17,ал.1 т.1 от ЗОЗЗ.

За нарушение на разпоредбите на закона за опазване на земеделските земи са съставени 5 броя актове за установяване на административни нарушения

Издадени са 11 броя становища по реда на Наредба №19/2012г. за извършване на строителство в земеделски земи без промяна на предназначението им.

През 2024г. са извършени 20 бр. проверки за спазване на изискванията на Наредба №19/2012г. за извършване на строителство в земеделски земи без промяна на предназначението им. Установено е едно нарушение и е съставен АУАН.

**УПРАВЛЕНИЕ НА ИМОТИТЕ ОТ ДПФ**

**Състояние и ползване на имотите от ДПФ** **в област Перник**

 Визпълнение на Заповед № РД46-13/31.01.2023г. за утвърждаване на указания за извършване на проверки по реда на чл.47,ал.8 от ППЗСПЗЗ, директорът на ОД“Земеделие“ Перник, със заповед № РД-04-224/16.10.2024г. е назначил комисии за всяка община, за извършване на проверки на имотите от ДПФ. Проверките се извършват два пъти годишно през месеците май и ноември. Предмет на проверките са имотите от държавния поземлен фонд, включително и тези по §12а от ПЗР на ЗСПЗЗ, находящи се на територията на област Перник. Проверките бяха извършени до 31.05.2024г. и до 30.11.2024г., съгласно разпоредбата на чл.47, ал.8 от ППЗСПЗЗ и утвърдените указания, като са проверени 68 бр. имоти от ДПФ с площ 2297,405дка и 110 бр. имоти по §12а от ПРЗ на ЗСПЗЗ, с площ от 503,437 дка.

 Свободните и годни за земеделско ползване са 1266,631 дка или 23,3%от общата площ на земите от ДПФ. Негодните за земеделска дейност, унищожени и самозалесили се са 1030,774 дка и представляват 45,22% от площта на земите от ДПФ.Имотите отдадени за земеделско ползване са на площ от 894,971 дка или 70,65% от площта на годните имоти от ДПФ.

Отдадени със 7 бр. договори за отглеждане на едногодишни полски култури са 286,252 дка и размер на вноската общо 22031,64лв. Неплатени вноски по договори няма. При сключването на договорите наемателите са подписали запис на заповед.

 Отдадени за ползване ливади, по чл.37и, ал.10 от ЗСПЗЗ са два броя с обща площ 272,073 дка с общ размер на вноската 3546,13лв. Всички задължения за ползване на имотите са заплатени. Издадени и подписани от наемателите са записи на заповеди. Отдадени с договори за ползване имоти по реда на чл.37и,ал.13 от ЗСПЗЗ, 1 бр. договор- 336,646 дка , с общ размер на вноската 3029,82лв. Дължимите наемни вноски са заплатени от ползвателите и същите са подписали протокол-опис.

 При проверката през месец май 2024г.е установено неправомерно ползване на 2,400 дка част от имот с идентификатор 17796.30.22, по КККР на с.Режанци, община Брезник целият с площ от 4,251 дка, представляващ имот по §12 от ПРЗ на ЗСПЗЗ. На основание чл.34,ал.8 от ЗСПЗЗ е издадена заповед № РД-04-113/31.05.2024г., като дължимата сума, трикратния размер на средното рентно плащане за землището, а именно 151.20 лв. е внесена в приход на ОД“Земеделие“- Перник.

 Констатираното неправомерно ползване е 0,49% от общата площ на имотите по §12а от ПРЗ на ЗСПЗЗ на територията на област Перник.

При изпълнение на процедурите относно стопанисване и управление на имотите от ДПФ, за 2023 година, се установи следното:

* Унищожени от въгледобив и негодни /ерозирали и наклонени терени/ за земеделско ползване – 26 бр. имоти за 1302,774 дка
* **Земи, предоставени със заповеди по реда на чл. 24, ал. 2 от ЗСПЗЗ –** 1 бр. имот с площ от 36,679 дка;, съгласно Заповед № 590/06.12.1973г. , предоставен на министерство на народната просвета, за имот, находящ се в землището на с.Студена, община Перник. В имота се намира и сграда, като същият имот е с АДС № 3579/22.07.2010г.
* **Няма сключени договори за имоти от ДПФ за създаване, отглеждане и поддържане на нови и съществуващи трайни насаждения**
* **Установено състояние на имотите, отдадени за едногодишни полски култури и за ползване като пасища, мери и ливади** – ползват се по предназначение.

Констатациите от проверките на имотите от ДПФ са отразени в протоколи. Извършена е административна проверка и не е установено несъответствие с констатациите, отбелязвани в констативните протоколи. На базата на представените протоколи от Общинските служби по земеделие е изготвен доклад и изпратен в МЗХ.

**Дейности по изпълнение разпоредбите на чл. 27, ал. 6 от ЗСПЗЗ и §12а от ЗСПЗЗ**

През 2024 г. са издадени 4 бр. заповеди на министъра за закупуване на прилежащи площи към сгради, по реда на чл.27,ал.6 от ЗСПЗЗ.

За имоти от държавния поземлен фонд, находящи се в бившите стопански дворове на заличените ТКЗС са комплектувани 3 бр. преписки за закупуване на прилежащи площи към сгради. Издадени са 4 бр. заповеди на министъра на земеделието и храните за закупуване.Комплектувани и подадени са 30 бр. преписки за издаване на актове за държавна собственост. Изготвени и получени 30 бр. актове за държавна собственост, от които 8 бр. за язовир „Пчелина“ и прилежащи му съоръжения.

**ДЕЙНОСТИ ПО ЗАКОНА ЗА РЕГИСТРАЦИЯ И КОНТРОЛ НА ЗЕМЕДЕЛСКА И ГОРСКА ТЕХНИКА**

Във връзка с изпълнението на дейностите по Закона за регистрация и контрол на земеделската и горската техника /ЗРКЗГТ/ в ОД „Земеделие“ – Перник, се осъществиха следните дейности:

* Регистрации на земеделска, горска техника, машини за земни работи:
* Годишни технически прегледи:
* Идентификация на машини за други области:
* Издаване на Свидетелства за правоспособност по Наредба № 12:

Води се регистър на регистрираната техника на територията на областта и на лицата, придобили правоспособност за работа с техниката; поддържа се информационна база данни по ЗРКЗГТ въз основа на регистрите и за извършените технически прегледи на техниката; въвеждат се данните в информационната база данни на МЗХ по чл. 7, ал. 1 ЗРКЗГТ.

При прилагане на административно- наказателна дейност има съставени актове за установяване на административни нарушения по реда на чл. 11., ал. 1 от ЗРЗГТ , съответно и издадени наказателни постановления, които не са обжалвани, влезли са в сила и съответните санкции са внесени по сметка на ОД“Земеделие“ Перник .

|  |  |  |  |
| --- | --- | --- | --- |
| **№** | **Показатели за изпълнение** | **Мерна единица** | **Отчет****за периода от 01.01.2024 г. до 31.12.2024 г.** |
| 1 | Общ брой регистрирана техника | Брой | 563 |
| 2 | Общ брой издадени свидетелства за регистрация | Брой | 563 |
| 3 | Общ брой проведени технически прегледи | Брой | 2206 |
| 4 | Общ брой -идентификация | Брой | 594 |
| 5 | Общ брой проверени машини за наличие на сертификат за одобрение на типа и съответствието | Брой | 232 |
| 6 | Съставени актове за установени нарушения по Закона за регистрация и контрол на земеделската и горската техника | Брой | 33 |
| 7 | Издадени наказателни постановления по съставени актове за установени нарушения по Закона за регистрация и контрол на земеделската и горската техника | Брой | 33 |
| 8 | Издадени регистрационни табели | Брой | 311 |
| 9 | Свидетелства за правоспособност | Брой | 119 |

**ДЕЙНОСТИ ЗА ПОДПОМАГАНЕ ФУНКЦИИТЕ НА ДИРЕКЦИЯ „ХИДРОМЕЛИОРАЦИИ“ КЪМ МЗХ**

Експертите от ОД „Земеделие“ - Перник подпомагат дейността на МЗХ, при необходимост изготвят доклади и становища за състоянието на хидротехническите съоръжения /ХТС/ на територията на областта. Ежемесечно се проверяват и контролират изразходваните средства за изграждане и поддържане на обектите за опазване от вредното въздействие на водите. За 2024 г. са извършени 2 проверки по ОПВВВ. Контролира се поддръжката и нивото на охранителната дейност на язовир „Пчелина“, включен в списъка на комплексните и значими язовири – публична държавна собственост, съгл. приложение № 1 от Закона за водите. Във връзка с охраната на язовира през 2024 г. са извършвани 3 бр.проверки. Ежемесечно се заверяват месечните отчети за дейността по охраната на язовир „Пчелина“, съгласно сключен с министерство на земеделието и храните договор.

**ДЕЙНОСТИ ПО ФУНКЦИОНИРАНЕ НА СИСТЕМАТА ЗА ИНФОРМАЦИЯ ЗА УСТОЙЧИВОСТТА НА ЗЕМЕДЕЛСКИТЕ СТОПАНСТВА** през 2024 година в Областна дирекция „Земеделие“ – Перник

# за извършените дейности за функциониране на системата за информация за устойчивостта на земеделските стопанства през 2024 година в Областна дирекция „Земеделие“ – Перник

|  |  |  |  |  |
| --- | --- | --- | --- | --- |
| **№** | **Показатели** | **Ед. мярка** | **Стойност** | **Забележка** |
| 1. | Брой стопанства по план за отчетната 2024 година | брой | 39 |  |
| 2. | Стопанства, които не водят счетоводство и за които са събирани данни за отчетната 2024 година: | брой | 23 |  |
| 3. | Брой стопанства по план за отчетната 2023 година | брой | 39 | Броят на стопанствата е спазен, въведени в ИЗСС 39 стопанства |
| 4. | Стопанства, за които са събрани данни за отчетната 2023 година – общо: | брой | 39 | Стратите максимално се доближават до първоначално зададените |
| 4.1. | Стопанства, които водят счетоводство | брой | 16 |  |
| 4.2. | Стопанства, които не водят счетоводство | брой | 23 |  |
| 5. | Брой откази на нови стопанства, поканени за участие в системата | брой | 0 | Причини: |
| 6. | Брой откази на стопанства, които са участвали в СИУЗС в предходни години | брой | 0 | Причини:  |
| 7. | Разпределение на заменените стопанства поради: | брой | 0 |  |
| 7.1. | Отказ за участие | брой | 0 |  |
| 7.2. | Прекратена дейност | брой | 0 |  |
| 7.3. | Промяна на стратата | брой | 1 |  |
| 7.4. | Стопанства под прага | брой | 0 |  |
| 7.5. | Починал стопанин | брой | 0 |  |
| 8. | Необходимо време за обработка на данните за 1 стопанство – средно, в т.ч.: | човекодни | 3,5 |  |
| 8.1. | стопанство, което води счетоводство | човекодни | 4 | Експертът по СИУЗС изготвя на част от стопанствата земеделския счетоводен отчет |
| 8.2. | стопанство, което не води счетоводство | човекодни | 3 |  |
| 9. | Общо вложено време за: | човекодни | 145 |  |
| 9.1. | Посещения на място | човекодни | 30 |  |
| 9.2. | Последваща обработка | човекодни | 115 |  |
| 10. | Извършени посещения, средно на 1 стопанство, което: | брой |  |  |
| 10.1. | води счетоводство за отчетната 2023 година | брой | 16 | 16стопанства – 1 пъти |
| 10.2. | не води счетоводство за отчетната 2023година | брой | 23 | 23 стопанства – 1 пъти |
| 10.3. | не води счетоводство за отчетната 2024 година | брой | 23 | 23 стопанства – 1 пъти |
| 11. | Затруднения, които срещат експертите при събиране на данните от стопаните | Голяма част от стопаните предпочитат да дават информация по телефона или да дойдат на място в ОДЗ-Перник. При директен контакт със стопанина информацията, която получаваме е по-пълна и достоверна. |
| 12. | Затруднения, които среща стопанинът, при предоставяне на информация за СИУЗС | няма |
| 13. | Затруднения, които срещат експертите, при обработка на събраните данни | няма |
| 14. | Извършени разходи за дейността през 2024 година: |  |  |  |
| 14.1. | За щатния персонал, който работи за СИУЗС, вкл. осигуровки |  |   | Описание на работата за СИУЗС през 2024 година – експерти и вложено време; събира необходимата земеделска и счетоводна информация, въвежда в ИЗСС; участва в отстраняването и обясняването на грешки; посещава 3 пъти стопанствата, които не водят счетоводство и 1 път тези с двустранно счетоводство; изготвя тримесечни отчети за извършената работа; годишен доклад. |
| 14.2. |  За придобиване на ДМА | няма |  |  |
| 14.3. | За материали |  |  | Канцеларски материали, рекламни комплекти СИУЗС,  |
| 14.4. | За гориво |   |  | гориво за участие в работни срещи |
| 14.5. | За комуникационни разходи |  |  | Телефонни, пощенски разходи, интернет,логистика, доставка |
| 14.6. | Други разходи |  |  | командировка |
| 14.7. | Разходи – средно за стопанство: |  |  |  |
| 15. | Изводи и бележки за работата за СИУЗС през 2024 година | Усеща се по-голямо доверие и положително отношение на стопанствата, които са участвали досега в СИУЗС. При необходимост извършваме замяна на земеделските стопанства, които не отговарят на определените критерии за подбор, като новите стопанства са недоверчиви. |
| 16. | Предложения за подобряване на работата през 2025 година | Минимум две работни срещи в годината. |



В таблица 1 са представени статистическите наблюдения, периода и броя на единиците за изследване.

БАНСИК позволява да се анализират промените, настъпващи в заетостта и използването на територията, както в краткосрочен, така и в дългосрочен аспект.

Наблюдават се 64 сегмента за област Перник през 2024г. Извадката , представляваща основата на БАНСИК е изготвена по метода на териториална извадка. При обследването на терена анкетьорите наблюдават всяка година едни и същи точки, разположени в едни и същи сегменти, което позволява да се получат надеждни данни за измененията на терена.

За осъществяване на анкетата са използвани специалисти от областна дирекция „ Земеделие”и специалисти от общинските служби по земеделие. За сегментите със земеделска заетост е използвана компетентността на специалисти агрономи.

За сегментите с горска заетост е работено със специалисти от структурите на горските стопанства на територията на областта.

Контрол на терена през 2024 година се осъществи успоредно с наблюдение на сегменти при 6 общини и сегментите попадащи в прогноза на добивите от пшеница и ечемик.

 **Основни резултати**

Българската анкета за наблюдение на селскостопанската и икономическа конюнктура (БАНСИК) е годишна и това дава възможност да се проследи изменението на заетостта на територията на България през годините на наблюдение. Използваните дефиниции са, съгласно Решение на Европейската комисия № 89/651/ЕИО.

Наблюдението за **прогнозиране на добивите** от основните селскостопански култури(пшеница и ечемик)-м. юни 2024, по изисквания се провежда една седмица преди жътва, но не по-късно от 10.07.2024г. за сегментите със земеделска заетост, съгласно изпратена извадка, при спазване на инструкциите за провеждане на наблюдението. За област Перник този срок е трудно изпълним, тъй като жътвата започва едва през втората десетдневка на месец юли. Прогнозата е направена във фаза на вегетация- млечна зрелост и начало на восъчна зрелост.

Целта е да се направи прогнозна оценка на очакваните добиви от основните земеделски култури- пшеница и ечемик. За област Перник са наблюдавани пет сегмента в четири общини-Брезник, Ковачевци Перник, и Радомир.

Специалистът е наблюдавал и анализирал посевите, както и елементите на продуктивността на изследваните зърнени култури. При обследването на пшеницата и ечемика се имат предвид следните елементи:

* фенофазата на развитие по време на оценката;
* сорта и неговите продуктивни възможности в района;
* гъстотата на посева- брой плодоносни класове на кв. метър;
* плътност на класа- брой зърна в плодоносен клас;
* степен на заплевеленост;
* фитосанитарно състояние;
* фактор- торене;
* включено ли е полето в сеитбообръщение;
* биоекологичен фон- метеорологични и почвени условия;

За изследване на посева се използва методът на метровките, като броят им зависи от големината на нивата/ блока/.

За определяне на гъстотата на посева/първия елемент/ са направени най-малко по две преброявания в точката. Чрез преброяването е отчетен броят на продуктивните, класоносни стъбла в 1 кв. м. Работеше се върху 1/4 от метровката при 4 реда и се привежда към 1 кв.м.

Чрез преброяването се отчита средния брой зърна в плодоносно, класоносно стъбло. Преброяването на зърната се извършва най-малко на 5% от класоносните стъбла в 1 кв.м. Двата елемента/средна гъстота на продуктивните класове и среден брой зърна в класа/ формират средния брой зърна върху кв.м. Прецизното преброяване и отчитане на средната гъстота на плодоносните класове върху 1 кв.м. и средния брой зърна в класоносно стъбло/ средно тегло на класа/ са гаранция за точното прогнозиране на среден добив. Третият елемент-средната маса на зърната в класа. Ползвана е таблицата на гърба на наблюдателния лист, тъй като наблюдението е във фаза восъчна зрелост.

На базата на горните критерии, специалистът е направил своята оценка за прогнозния добив от пшеница и ечемик в точките от нивата/ блока/ от наблюдателния сегмент.

**УЧАСТИЕ НА ЕКСПЕРТИ ОТ ОД “ЗЕМЕДЕЛИЕ“ – ПЕРНИК, В МЕЖДУВЕДОМСТВЕНИ И ДРУГИ КОМИСИИ, ПРЕЗ 2024 г.**

На експертите се възлагат и други дейности и отговорности. Съгласно заповеди на директора на ОД „Земеделие“ – Перник, те участват в комисии при процедурите по реда на чл. 37в и чл. 37ж от ЗСПЗЗ; при проверки по ЗПООПЗПЕС; проверки на ДПФ; провеждане на тръжни процедури за отдаване под наем и аренда на имоти от ДПФ; обследване на посевите; оглед на засегнати от неблагоприятни климатични условия площи със земеделски култури; изпълняване на дейности по агростатистика, от експертите от ОСЗ; съставяне на актове за административни нарушения по ЗРКЗГТ и по ЗПООПЗПЕС; участие в експертни комисии към СГКК Перник по отстраняване на явна фактическа грешка по реда на ЗКИР; извършване на проверки на имоти във връзка с процедури по ЗОЗЗ, сформиране на екипи за теренни проверки и др. дейности/. Със заповеди, издадени от началниците на общинските служби по земеделие се извършват проверки на имоти за издаване на становища; комисии за промяна на НТП и др. Извършват се проверки от комисии във връзка с подадени жалби, сигнали и др.

**ОБУЧЕНИЕ НА ЕКСПЕРТИ ОТ ОД“ЗЕМЕДЕЛИЕ“ – ПЕРНИК ПРЕЗ 2024 г.**

|  |  |  |  |  |
| --- | --- | --- | --- | --- |
| **№ по ред** | **ОДЗ  Проведени обучения / семинари** | **Брой проведени обучения** | **Обучаваща институция**  | **Общ брой обучени служители** |
| ***1*** | ***2*** | ***3*** | ***4*** | ***5*** |
| **14** | **Перник** |   |   |   |
| **1** | Новости при извършването на специализирани теренни проверки през 2024г. | **2** | **МЗХ** | **14** |
|  |
|
| **2** |  кампания директни плащания 2024г. | **4** | **МЗХ** | **61** |
|
|
| **3** | Обучение за придобиване на правоспособност за управление набезпилотни летателнисредства | **1** | **Главна дирекция „Гражданска въздухоплавателна администрация“** | **3** |
|
|
| **4** | Обучение по здравословни и безопасни условия на труд | **1** | **Стопанска камара** | **1** |
|
|
| **5** | Обща рамка за оценка CAF | **1** | **ИПА** | **1** |
|
|
| **6** | Стратегическо прогнозиране | **1** | **ИПА** | **3** |
| **7** | Приложение на системите за електронно управление | **1** | **ИПА** | **1** |
| **8** | Въведение в ИСУН Общи понятия Функционалности на ИСУН | **1** | **ИПА** | **1** |
| **9** | Обществени поръчки-Правна рамка | **1** | **ИПА** | **1** |
| **11** | Финансово управление,счетоводна отчетност и планиране на средствата по програмите, разплащани от националния фонд | **1** | **ИПА** | **1** |
| **12** | Киберсигурност:Троянски кон и социален инженеринг | **1** | **ИПА** | **1** |
| **13** | Методи за колаборативна работа със заинтересовани страни | **1** | **ИПА** | **1** |
| **14** | Умните градове-дигитални решения и устойчиви политики | **1** | **ИПА** | **1** |
| **15** | Работа с jobs.government.bg-портал за работа в държавната администрация | **1** | **ИПА** | **1** |
| **16** | Доказателствена стойност на електронния документ | **1** | **ИПА** | **1** |
| **17** | Интегрирана статистика на земеделските стопанства2023- IFS 2023 | **1** | **МЗХ** | **2** |
| **18** | Изпълнение на дейностите по СЗСИ през 2024 | **1** | **МЗХ** | **2** |
| **19** | Електронен документ и електронен подпис | **1** | **ИПА** | **1** |

**Изготвил: Анна Цветкова – гл.секретар**